Menntamálaráðherrar Íslands og Svíþjóðar funda : Starfsþróun kennara og skýr námskrá skipta mestu Lilja Alfreðsdóttir mennta - og menningarmálaráðherra fundaði með Önnu Ekström , menntamálaráðherra Svíþjóðar í Stokkhólmi í vikunni . Markmið heimsóknar ráðherra var að kynna sér árangur nemenda í PISA könnunarprófunum og áherslur Svía í því samhengi . Árangri sænskra nemenda í prófunum hrakaði verulega árið 2012 en með umfangsmiklum aðgerðum og einbeittum vilja tókst Svíum að snúa við blaðinu og náðu sænskir nemendur mjög góðum árangri í prófunum 2018 . „ Svíar lögðu megináherslu á tvennt . Íslensk stjórnvöld hafa mikinn metnað í menntamálum enda er gæðamenntun lykillinn að velsæld framtíðarinnar , “ segir Lilja Alfreðsdóttir mennta - og menningarmálaráðherra . Í kjölfar birtingar niðurstaðna PISA könnunarprófanna í desember sl. kynnti ráðherra aðgerðir sem miða að því að efla læsi og bæta orðaforða og málskilning íslenskra nemenda . Þær felast meðal annars í að : • Efla starfsþróun kennara . • Fjölga kennurum með sérhæfða þekkingu . • Endurskoða námsefni og fyrirkomulag námsefnisgerðar . • Stórauka áherslu á orðaforða í öllum námsgreinum . • Fjölga kennslustundum í íslensku og endurskoða inntak íslenskukennslu . • Stofna fagráð í læsi , stærðfræði og náttúruvísindum . Unnið verður að útfærslu aðgerða er að þessu miða í góðu samstarfi , meðal annars við skólasamfélagið og sveitarfélögin .